CELEX: 62015TB0603
Language: hu
Date: 2017-03-27 00:00:00
Title: T-603/15. sz. ügy: A Törvényszék 2017. március 27-i végzése – Frank kontra Bizottság („Megsemmisítés iránti kereset — A »Horizont 2020« kutatási és innovációs keretprogram — A 2015. évi EKT-munkaprogram keretében történő pályázati felhívások és kapcsolódó tevékenységek — Az ERCEA határozata, amely a felperes pályázatát nem támogathatónak nyilvánította — A Bizottság hallgatólagos határozata, amely elutasítja az ERCEA határozatára vonatkozó közigazgatási jogorvoslati kérelmet — Az alperes téves megjelölése — Elfogadhatatlanság”)

6.6.2017   
            
            
               HU
            
            
               Az Európai Unió Hivatalos Lapja
            
            
               C 178/19
            
         A Törvényszék 2017. március 27-i végzése – Frank kontra Bizottság
   (T-603/15. sz. ügy) (1)
   
   ((„Megsemmisítés iránti kereset - A »Horizont 2020« kutatási és innovációs keretprogram - A 2015. évi EKT-munkaprogram keretében történő pályázati felhívások és kapcsolódó tevékenységek - Az ERCEA határozata, amely a felperes pályázatát nem támogathatónak nyilvánította - A Bizottság hallgatólagos határozata, amely elutasítja az ERCEA határozatára vonatkozó közigazgatási jogorvoslati kérelmet - Az alperes téves megjelölése - Elfogadhatatlanság”))
   (2017/C 178/25)
   Az eljárás nyelve: német
   
      Felek
   
   
      Felperes: Regine Frank (Bonn, Németország) (képviselők: kezdetben W. Trautner, majd E. Niitväli, M. Reysen, később E. Niitväli, M. Reysen és S. Wachs, végül S. Conrad ügyvédek)
   
      Alperes: Európai Bizottság (képviselők: R. Lyal és B. Conte meghatalmazottak)
   
      Az ügy tárgya
   
   Az EUMSZ 263. cikk alapján iránt benyújtott kérelem egyrészt az Európai Kutatási Tanács Végrehajtó Ügynöksége (ERCEA) 2015. június 5-i határozatának megsemmisítése iránt, amely határozat a felperes „ERC starting grant” program keretében benyújtott 680151. sz pályázatát nem értékelte pozitívan az első szakaszban és nem hagyta jóvá a 2. szakaszban történő vizsgálatra, másrészt a Bizottság hallgatóslagos határozatának megsemmisítése iránt, amely elutasította a felperes által a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendelet (HL 2003 L 11., 1. o.; magyar nyelvű különkiadás 1. fejezet, 4. kötet, 235. o.) 22. cikkének (1) bekezdése alapján benyújtott közigazgatási jogorvoslat iránti kérelmet.
   
      A végzés rendelkező része
   
   
               1)
            
            
               A Törvényszék a keresetet mint elfogadhatatlant elutasítja.
            
         
               2)
            
            
               Regine Frank és az Európai Bizottság maguk viselik a saját költségeiket.
            
         
      (1)  HL C 48., 2016.2.8.